
Camera Deputaţilor 




	COMISIA JURIDICĂ, DE DISCIPLINĂ ȘI IMUNITĂȚI

	      Nr.4c-7/516/2019
                         

	
	                          





Către, 

  BIROUL PERMANENT AL 

CAMEREI DEPUTAȚILOR 


Vă înaintăm, alăturat, raportul comun asupra proiectului de Lege privind aprobarea Ordonanţei Guvernului nr.21/2019 pentru prorogarea termenului prevăzut la art.106 din Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, trimis Comisiei juridice, de disciplină și imunități și Comisiei pentru administrație publică și amenajarea teritoriului pentru examinare în fond, cu adresa nr. PLx 543/2019 din 28 octombrie 2019.
	PREŞEDINTE,


	PREŞEDINTE,



	              NICUȘOR HALICI
	ANGELICA FĂDOR

R A P O R T    C O M U N
asupra proiectului de Lege privind aprobarea Ordonanţei Guvernului nr.21/2019 pentru prorogarea termenului prevăzut la art.106 din Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină și imunități și Comisia pentru administraţie publică şi amenajarea teritoriului  au fost sesizate, prin adresa nr. PLx 543/2019 din 28 octombrie 2019, cu dezbaterea în fond, a proiectului de Lege privind aprobarea Ordonanţei Guvernului nr.21/2019 pentru prorogarea termenului prevăzut la art.106 din Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor, înregistrat la Comisia juridică, de disciplină și imunități cu nr.4c-13/948/2019 și la Comisia pentru administrație publică și amenajarea teritoriului cu nr.4c-7/516/2019.
Senatul a adoptat proiectul de lege în ședința din data de 21 octombrie 2020 ca urmare a depășirii termenului de adoptare, potrivit art.75 alin.(2) teza a III-a din Constituția României republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
La întocmirea prezentului raport comun Comisiile au avut în vedere avizul favorabil al Consiliului Legislativ (nr.741/27.08.2019);
Guvernul, prin punctul de vedere nr.32 din 17.01.2020, susține adoptarea inițiativei legislative.
Comisia pentru industrii și servicii, Comisia pentru muncă și protecție socială și Comisia pentru învățământ, știință, tineret și sport au avizat favorabil inițiativa legislativă.
Proiectul de lege are ca obiect de reglementare prorogarea termenului prevăzut la art.106 din Legea nr.196/2018, până la data de 1 ianuarie 2021.

Potrivit prevederilor art.61 și 63 din Regulamentul Camerei Deputaţilor, republicat, comisiile au examinat proiectul de lege în şedinţe separate. Membrii Comisiei pentru administrație publică și amenajarea teritoriului au examinat propunerea legislativă  în data de 4 februarie 2020.
La lucrările Comisiei au fost prezenţi deputații conform listei de prezență. La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, domnul Augustin-Cătălin Iapă – Secretar de stat în cadrul Ministerul Lucrărilor Publice, Dezvoltării și Administrației.
Membrii Comisiei juridice, de disciplină și imunități au examinat proiectul de lege  în data de 9 martie 2020.
La dezbateri, membrii Comisiei juridice, de disciplină și imunități au fost prezenți conform listei de prezență. 

În urma examinării inițiativei legislative și a opiniilor exprimate de către membrii celor două Comisii sesizate în fond, s-a hotărât cu unanimitate de voturi, întocmirea unui raport comun de adoptare a proiectului de Lege privind aprobarea Ordonanţei Guvernului nr.21/2019 pentru prorogarea termenului prevăzut la art.106 din Legea nr.196/2018 privind înfiinţarea, organizarea şi funcţionarea asociaţiilor de proprietari şi administrarea condominiilor în forma inițiatorului.


În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,


	PREŞEDINTE,



	NICUȘOR HALICI
	ANGELICA FĂDOR


	SECRETAR,
	SECRETAR,

	AIDA-CRISTINA CĂRUCERU
	CONSTANTIN ȘOVĂIALĂ

	  

	

	Consilier parlamentar, Alexandra Mușat
	Consilier parlamentar, Roxana Feraru

